
UFO Konference med 
prominente talere 

Den 10. november 2007 slår SUFOI dørene op i Lyngby 
Kulturhus til en enestående ufo-konference i anledning af 
foreningens 50 års jubilæum. Du kan allerede nu sikre dig 
en billet til dette arrangement. 

Konferencen bliver den største i Danmark om ufoer, og vi 
har sikret os mange spændende indlæg. Blandt andre kan 
du høre: 

Nick Pope 

Blev i 1985 ansat i det britiske forsvarsministerium, hvor 
han fra 1991 til 1994 var ansvarlig for deres hemmelige 
undersøgelser af ufo-observationer i England. Dette pop e 
ændrede totalt hans opfattelse af ufoer! Taler for første 
gang i Danmark. 



Dansk bilstopsag 

Det var en mørk aften i 1995, da en ung mand kørte mod Brande i sin BMW. 
Instrumenterne begyndte at te sig mærkeligt og bilen gik i stå. Uden varsel 
„eksploderede" et enormt kraftigt lys ned over vognen. Observatøren til denne 
observation kommer og fortæller selv om denne unikke ufo-hændelse. 

Billetter til konference koster kr. 120. 





Nyt møde i 
Lokalgruppen 
»Storkøbenhavn« 
torsdag 8. marts 

Astrofysikeren, Michael Linden-Vørnle, Tycho Brahe Planetarium, 
fortæller under overskriften »Rummet som arbejdsplads« om sin 
seneste rejse til Johnson Space Center og Kennedy Space Center 
USA og interview med den svenske astronaut Christer Fuglesang. 

Har du lyst til at mødes med andre ufo-interesserede i en lokal gruppe af 
Skandinavisk UFO Information i København, spørger Susanne Skovlund, der er 
mødeleder for en lille flok mennesker, som i vinterhalvåret mødes en gang om 
måneden til foredrag, snak, hygge og diverse oplevelser om nogle af de 
emner, som de finder interessante. 

Det kan være ufoer, stjernehimlen, rumfart, konspirationsteorier eller andre 
spændende emner fortæller 
Susanne Skovlund til ufo- 
mail. 

Møde torsdag 
8. marts 

Næste møde i Lokalgruppen 
finder sted torsdag den 8. 
marts kl. 19 i Vanløse 
Kulturhus, Tårn, Frode 
Jakobsens Plads 4, 2720 
Vanløse. 

Metroen kører lige til døren. 

Med rummet 
som 

arbejdsplads 

v/Michael Linden-Vørnle 
Astrofysiker, Tycho 

Brahe Planetarium 

I december sidste år kom 
den svenske astronaut Christer Fuglesang endelig af sted på sin første 
rummission STS-116. Turen gik til Den internationale Rumstation, hvor 
Fuglesang deltog i tre rumvandringer. 

I sit foredrag fortæller Michael Linden-Vørnle om missionen og om Den 
internationale Rumstation, ISS, med særlig fokus på den svenske astronaut - 



Christer Fuglesang bliver klædt på til træning i 
det store vandbassin på NASAs Neutral Buoyan 
Laboratory, der ligger tæt ved Johnson Space 
Center i Houston i staten Texas. Astronauten Bill 
Oefelein (th. i billedet) var kaptajn på 
rumfærden STS-116 og vejleder for Fuglesang 
og de øvrige astronauter under deres 
rumvandringer. 

Foto: Michael Linden-Vørnle 




sidste nyt fra de to 
spændende planet 
forbiflyvninger i den 
seneste tid, Rosetta- 
sonden forbi Mars 



bl.a. belyst gennem egne billeder og et interview med Christer Fuglesang 
under et besøg på Johnson Space Center og Kennedy Space Center inden 
opsendelsen. _ 


Michael Linden-Vørnle 
vil desuden fortælle 


forrige søndag og New 
Horizons forbi Jupiter 
forleden dag. 

Endelig vil han komme 
ind på den sidste tids 
meget omtalte 

asteroiden Apophis, 
der i pressen er udlagt 
som en mulig 
kollisionsfare for 


Aftenens 
foredragsholder 
er astrofysiker 
Michael Linden- 
Vørnle, Tycho 
Brahe 

Planetarium, 
der her ses med 
en alternativ 
udgave af 

fremtidens 
løfteraket for 
rumfærgen ved 
et tidligere 
arrangement 
for 

Lokalgruppen 

Storkøbenhavn. 

Foto: Ole Henningsen 


Jorden i år 2036. 

Så der er mange spændende emner på programmet denne aften med SUFOIs 
tidligere næstformand Michael Linden-Vørnle. 

Der er adgang for alle interesserede. Forhåndstilmelding er ikke nødvendig. 

Til dækning af lokalgruppens udgifter, administration, porto, kaffe, te, 
småkager med videre, betales 35 kr. pr. person. 


Britisk politiassistent 
filmer UFO? 

Af Pavl Heldt 

Canadiske HBCC UFO-research oplyser, at en politiassistent ansat 
ved det britiske færdselspoliti i 2003 filmede et uidentificeret lys 
med patruljevognens videokamera. 

I en kort meddelelse lagt ud på internettet den 5. februar 2007 oplyser 
Canadiske HBCC UFO-research, at en politiassistent ansat ved det britiske 
færdselspoliti i 2003 filmede et uidentificeret lys med patruljevognens 
videokamera. 

HBCC (Houston British Columbia Canada) UFO-research i Houston - nord for 
Vancouver i det vestlige Canada - er et enmandsforetagende startet op i 2000 
af Brian Vike. Den tidligere amatørastronom har gennem en årrække 
bearbejdet ufo-rapporter (også fra udlandet), som han offentliggør på sin 
hjemmeside. 



Observatøren anonym 

Brian Vike fortæller: 

„Jeg undlader at oplyse den nøjagtige dato for denne observation, fordi jeg er 
blevet bedt om det. Jeg kan derfor kun bekræfte, at observationen fandt sted i 
maj 2003. Af samme grund kan jeg heller ikke offentliggøre navnet på 
observatøren eller vedkommende, der sendte mig beretningen." 

Beretningen begynder sådan: 

„Hej Brian! En betjent i min afdeling gav mig for nogle år siden et videobånd, 
som blev optaget med kameraet i patruljevognen. 

Betjenten havde været på en rutinemæssig patruljekørsel vestpå ad A59 
mellem Skipton og Bolton Abbey - to idylliske byer i North Yorkshire, England - 
engang i maj 2003, cirka kl. 21.30. Den nøjagtige dato er registreret af 
vognens fartmåleranlæg, men er blændet af pga. den ønskede anonymitet". 


Sammensat af små klare lysp rikker 

■ Videre hedder det i Brian Vikes 
redegørelse: „Betjenten kunne 
naturligvis se objektet tydeligere 
end vi kan på optagelsen, på 
grund af kameraets begrænsede 
optik. Han fortæller, at lyset var 
sammensat af mange små, meget 
klare lysprikker. Dets 

tilsynekomst chokerede ham 
temmelig - og det fremgår af 
optagelsen, at han sætter farten 
ned for bedre at kunne optage 
sceneriet." 

Det videofilmede lysende objekt ses på 0 g sluttelig: „Han er en erfaren 
himlen ved den røde pil. De to små lys betjent godt kendt med potm . 
længere nede er formentlig reflekser i he , ikopternes p r0 j ektør iy S . 0 g 

forruden fra patruhevognens førerkabine. , , . , .. 

n« : u;nL ol . . . han er helt sikkert på, at dette 

De er stationære i billedet gennem hele ... , . . , . 

optagelsen. /k/ce er lyset fra en projektør ... 

Ligeledes er han overbevist om, 
at det ikke drejer sig om et militærfly ... Betjenten hørte intet under 
observationen; men sad også inde i bilen hele tiden - og det pågældende 
fabrikat er ikke netop kendt for at være støjsvag." 

Brian Vike bemærker: „Videoen er ikke noget særligt. Den viser et hvidt lys, 
som langsomt tiltager i klarhed og dernæst aftager igen. Jeg har checket, at 
det ikke er en satellit... Afstandsbedømmelse er umulig." 







Så 


SUFOIs 
forespørgsel 

vidt Brian Vike og 
rapporten lagt ud på hans 
hjemmeside. Det er ikke 
mange konkrete 

oplysninger, den 

indeholder. 

Der foreligger derfor nogle 
uafklarede forhold i sagen, 
som vi har forsøgt at få 
afklaret; men det lykkedes 
os ikke, fordi aktiviteterne i 
HBCC UFO-research - i 
hvert fald i øjeblikket - 
åbenbart er for 

nedadgående. Som svar på 
vor forespørgsel modtog vi 
en venlig mail, men 



Som bilag til rapporten findes et kort, der viser 
lysets position i forhold til observatøren. Heraf 
fremgår det, at betjenten må have været på vej 
i østlig retning - efter at have patruljeret i 
vestlig retning forinden - da han fik øje på lyset 
i øst/sydøstlig retning. 


desværre uden et indhold, der kan bringe os ret meget videre. 

Vi ville gerne have haft nogle flere oplysninger om, hvorvidt lyset flyttede sig 
under observationen og i hvilken retning (kortets pile antyder en bevægelse); 
men desværre må vi indtil videre undvære disse oplysninger. 

Det lys, der virker spændende i ufo-sammenhæng, dukker op på videoen lidt 
inde i optagelsen. 

Videoklippet, der er lagt ud på internettet af Brian Vike, er på 1 min., og lyset 
dukker over bakkerne i baggrunden til højre i billedet efter 11 sekunder og er 
synligt i ca. 37 sek., hvorefter det til sidst fader ud eller skjules bag skyer. 

Midt i still-billedet fra videooptagelsen (Bemærk: foran bevoksningen) ses to 
små lysreflekser. Det filmede lys ses lidt længere til højre oppe på himlen. 

De to små lys over hinanden, der ses fra starten og hele optagelsen igennem 
er efter alt at dømme en (dobbelt)refleks fra førerkabinen i patruljevognens 
forrude. 

Det må formodes (ud fra kortet), at lyset befinder sig „et godt stykke fra 
observatøren" i østlig retning, måske inde over den sydøstlige del af Yorkshire 
Dale National Park. 

På grund af vejføringen er det muligt, at betjenten har kunnet observere lyset i 
et længere tidsrum end videooptagelsen varer. 

Som nævnt tager han farten af patruljevognen under optagelsen, medens lyset 
er synligt; men han stopper ikke helt op. 

Astronomisk objekt? 

Da vi ikke kender den nøjagtige observationsdato, kan en detaljeret 
undersøgelse ikke gennemføres hvad angår for eksempel Månens position på 
observationstidspunktet. Visse aftener i løbet af maj måned 2003 kunne Månen 
godt have haft en position, som burde tages med i betragtningerne. 

Men da betjentene - både den observerende og den, der viderebringer 
rapporten - er erfarne (den sidstnævnte formentlig i befordret stilling) og 
ønsker ubetinget anonymitet, så skulle man tro, at de ikke ville bringe en 
„måne-optagelse" videre. 

Beskrivelsen i selve beretningen tyder ikke på, at det skulle være Månen, der 
var på spil, men Brian Vike oplyser desværre intet om, hvorvidt han har 
checket Månens position. 

Men disse forhold (omkring manglende, yderligere oplysninger) taget i 
betragtning er det stadig en spændende videooptagelse, som vi håber vil blive 
undersøgt nærmere på et tidspunkt af relevante forskere. 

Video-klippet kan ses på adressen: 







http ://www. hbccufo.org/videos/CarVid . wm v 


Flere „rumskibe" i 
hverdagen 

Af Ole Henningsen 

Vi har tidligere haft en artikel om „Rumskibene i hverdagen" i 
ufo-mail, da ufoer i form af „rumskibe" for længst har befolket 
vores „hverdagsrum". 

Se dig om i din hverdag og læg mærke til, hvor ofte du støder på 
ordet ufo eller illustrationer med „små grønne" og deres 
„rumskibe". 

Det var i ufo-mail nr. 67 i starten af 2006, at vi beskrev en 
række „rumskibe" i hverdagen. 

Artiklen kan ses på adressen: 

http://www.sufoi.dk/ufo-mails/um-2006/um06-067.php 

Et af de steder på nettet, hvor artiklen blev citeret var bl.a. 
hos organisationen »Ufologia y Fenomenos Anomalos«, der 
selv på deres site anvender denne markante rumskibs-animation 

Rumskib på Rådhuspladsen 

Straks efter artiklens fremkomst var en af ufo-mails vakse læsere, Lennart 
Jensen, i mailboksen med et foto og en kortfattet meddelelse: 

Her er noget til raritetskabinettet - „Ufo" på Rådhuspladsen i København! Og 
billedet er taget den 22. november 2003 kl 14:41. 








Et sådant rumskib landet midt i 
hovedstaden var ganske nyt for os på 
ufo-mails redaktion, så vi skyndte os i al 
ærbødighed at forespørge Politikens 
navnkundige bagsideredaktion, der jo 
har til huse højt hævet over folket på 
Rådhuspladsen. 

Det ville være rart at få opklaret, om 
bagsideredaktøren mon havde haft en 
interplanetarisk konference på ATS- 
plan, eller om besøget mon gjaldt 
selveste chefredaktør Tøger? 

Ellers kunne vi måske blot få oplyst i 
hvilken anden anledning der kunne have stået et sådant monstrum på den 
ellers ret udskældte busterminal udenfor Politikens vinduer? 

Endelig kunne vi i Skandinavisk UFO Information naturligvis også have været 
ude for et forsøg på en fototeknisk spøg. 



Foto: Lennart Jensen 


Henrik Sten Møller om „rumskibet" 

Svaret fra Politikens bagsideredaktør Bjarne Schilling indløb prompte: 

„Vor nu pensionerede arkitekturanmelder Henrik Sten Møller skrev skam om 
selv samme ufo i avisen 19. december 2002 i artiklen »Den poetiske sandhed: 
Mød mig på Cassiopeia«, der stod på side 5 i kultursektionen. 

Artiklen var forsynet med billeddokumentation , frembragt af Jens Dresling". 



Henrik Sten Møller havde også forsket i, hvem der var om bord: 

„Naturligvis har De set det. 

Der er landet et rumskib på taget af busterminalen på Rådhuspladsen. 
Det viser sig at være en invasion af byplanlæggere, et speciale som 
stjernebilledet på den nordlige himmel er særlig kendt for. 
På grund af min nisses telepatiske evner har jeg fået oplyst > at cassiopeierne 
er kommet til København for at hjælpe. De mener, der er gået så meget koks i 
det moderne byggeri, at Danmarks hovedstad har brug for hjælp udefra. 
Og til glæde for mange kan jeg afsløre, at rumskibet selve nytårsnat vil forlade 
byen med busterminalen som fragt - den skal man til Cassiopeia for at møde i 
fremtiden." 

Det med terminalen kom som bekendt ikke til at holde stik, slutter 
bagsideredaktør Bjarne Schilling fra Politiken sit svar til ufo-mail. 

Det kan jo også være, at det lille spinkle fartøj er på vej hjem efter de ekstra 
kræfter, der åbenbart skal til for at fjerne busterminalen fra Københavns 
Rådhusplads. 


Arkitekt Oscar Niemeyer og 
Brasilia 

ARKEN, Museum for moderne kunst, ved Ishøj 
syd for København, viste med slut i januar 
2004 en større udstilling af den brasilianske 
arkitekt Oscar Niemeyers værker fra de tidlige 
1930ere til de nyeste projekter fra 2003. 
Oscar Niemeyer blev verdensberømt som 
arkitekten, der i 1956 tegnede Brasiliens nye 
hovedstad Brasilia. 

Udstillingen på ARKEN var den første 
præsentation i Danmark af Niemeyers kurvede 
og sensuelle betonbygninger. 



Den brasilianske arkitekt 
Oscar Niemeyer er af tysk 
oprindelse og anses for en af 
de vigtigste pionerer i 
moderne arkitektur. 


Rumskibet landede i Rio 

Den karakteristiske UFO-form har altid inspireret, fortæller forskeren og 
forfatteren Ove von Spaeth fra Rio de Janeiro i Brasilien til ufo-mail: 

Et „rumskib" er landet på et lille forbjerg i vandkanten ved Rio de Janeiro. Det 
har 3 etager indvendigt med store udstillingssale - for det er i virkeligheden et 
kunstmuseum, så usædvanligt bygget i form af et „rumskib", og skabt af den 
verdensberømte brasilianske arkitekt, Oscar Niemeyer. 

Den nu 100-årige arkitekt Oscar Niemeyer har selv fløjet i sit eget „rumskib". 
Det ser man tydeligt i Marc Henri Wajnbergs prisbelønnede film »Oscar 
Niemeyer - en arkitekt engageret i sit århundrede«. 

I en spændende filmsekvens vises „rumskibet" flyve rundt over Rio de Janeiro 
for endelig at lande på sit blivende sted og Oscar Niemeyer, der stiger ud. 











. En arkitektonisk perle: Oscar Niemeyers 
— museum uden for Rio de Janeiro. 

Foto: Ove von Spaeth 

Filmsekvensen med det flyvende „rumskib" og Oscar Niemeyer kan bl.a. ses på 
denne adresse: 

http://youtube.com/watch?v=IEilI-Dw7Zo&.mode=user&search 



Datering af ældste stjernekort 

Ove von Spaeth der i en mail fra Rio de Janeiro i Brasilien gjorde redaktionen 
af ufo-mail opmærksom på optagelsen med Oscar Niemeyer, startede 
oprindeligt ligesom Niemeyer som typograf og ville ligeledes være arkitekt, 
men endte som designer på andet område, indenfor grafik. 

Sideløbende foretog Ove von Spaeth 
egne dybe studier i oldtidens 

A. __ arkitektur, historie og astronomi. Han 

f ascinere des af oldtidens avancerede 
himmelvidenskab, bl.a. det 
arkæologiske fund fra Antikythera, en 
græsk bronze-tandhjulsregnemaskine 
■ med gearskifter for udregning af 
På disse to motiver med forskeren og mineformørkelser, planet-omløb og - 
forfatteren Ove von Spaeth er^ der e|| , t|sk månebane! 

4.500 ar imellem de to tidløse ~ , , c . 

imponerende bygningsværker - den ve v ° n . ^ ae s u 0rS ni ^ 
store egyptiske pyramide anlagt ud fra resulterede i en lang række historiske 

sfjerne-sigtelinjer og Oscar Niemeyers ar tikler samt den eneste bogserie i 
UFO-inspirerede „svævende" verden om den historiske Moses i 

kunstmuseum i Rio de Janeiro. Egypten. 

Forfatterens internationalt udgivne 
videnskabelige afhandling med første konkrete datering af det ældste kendte 
stjernekort, som er fra Moses' tid i Egypten, blev omtalt i bl.a. UFO-Nyt nr. 1, 
2001 og UFO-Mail nr. 6. 

Den spændende afhandling kan i sin helhed ses og downloades på adressen: 
http://www.moses-egypt.net/stjernekort/senmut3-afhandl_da.asp 

Den videnskabelige afhandling om dechifrering af det spændende egyptiske 
stjernekort er også bragt i dansk udgave som et appendiks i Moses-bogseriens 
bind 2. 

Alle 5 bind i serien af Ove von Spaeths bøger om Moses og det gamle Egyptens 
hemmeligheder er i øvrigt med på årets store bogudsalg og kan nu erhverves 
for 125 kr. pr. bind. 


Hvert bind kan læses individuelt, og omtale og debat af bøgerne kan ses på 
denne adresse: 

http://www.moses-egypt.net/bogserie/moses-oversigt_da.asp 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: 

Danske og udenlandske observationer eller fotografier, aktuelle 
himmelfænomener og spændende tilbud på ufo-materialer. 



